Fredag aften omkring klokken 21 modtog Nordjyllands Politi en anmeldelse angående en episode ved Lindholm strandpark. Det var fem unge mænd mellem 17-19 år, der truede en anden ung mand, som tidligere havde vidnet mod dem i en anden sag. - Den unge mand føler sig truet af fem personer, som han tidligere har vidnet imod. De udtalter blandt andet, at han var skyld i, at de havde siddet inde, fortæller vagtchef hos Nordjyllands Politi Ole Buus til TV2 Nord. - De tager fat i ham, men det lykkedes den unge mand at vrisse sig løst og flygte til en Lidl butik i området, hvor han finder tilflugt, uddyber vagtchefen. Gruppen med de fem unge mænd spredes, hvorefter de stikker af ifølge Ole Buus. - Det lykkedes vores patrulje at finde de fem unge mænd i en samlet gruppe, og der får de dem anholdt. Ser på sagen med stor alvor Lørdag middag var de fem unge mænd i grundlovsforhør i Retten i Aalborg, og her blev de alle varetægtsfængslet i fire uger. - Vi ser på sager med trusler mod vidner med største alvor, og vi finder os ikke i det, konstaterer vagtchefen med dybeste alvor. - Det koster at true vidner, afslutter han.
Vagtchefen fortæller, at man ser på sager med trusler mod vidner med største alvor.